หุ้นไทยปิดร่วง 9.81 จุด
ผลเลือกตั้งอิตาลี กดดัชนีร่วง 9.81 จุด ซื้อขายกว่า 6.4 หมื่นล้านบาท
26 ก.พ. 2556

ผลเลือกตั้งอิตาลี กดดัชนีร่วง 9.81 จุด ซื้อขายกว่า 6.4 หมื่นล้านบาท 
ตลาดหุ้นไทย ปรับตัวลดลงตลอดทั้งวัน อยู่ในทิศทางเดียวกับตลาดหุ้นทั่วโลก ที่ถูกปัจจัยผลการเลือกตั้งอิตาลี กดดันดัชนีปิด 1,530.32 จุด ลดลง 9.81 จุด หรือ -0.64% มูลค่าซื้อขายหนาแน่น  64,372.84  ล้านบาท โดยดัชนีเคลื่อนไหวในกรอบ 1,539.81 - 1,524.08 จุด 
หลักทรัพย์ที่มีมูลค่าซื้อขายสูงสุด 5 อันดับแรก 
1. CPALL       มูลค่าซื้อขาย    3,950.44  ล้านบาท  ปิด 46.75  บาท      ลดลง    1      บาท 
2. MDX           มูลค่าซื้อขาย    2,240.57  ล้านบาท  ปิด 20.20  บาท      เพิ่มขึ้น   3.20  บาท 
3. PTT             มูลค่าซื้อขาย    2,000.89   ล้านบาท  ปิด  344   บาท     ลดลง    5       บาท 
4. ADVANC   มูลค่าซื้อขาย    1,824.65    ล้านบาท  ปิด  202   บาท     ลดลง    2     บาท 
5. JAS           มูลค่าซื้อขาย     1,664.53    ล้านบาท  ปิด 6.45   บาท    ลดลง  0.10   บาท 
นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บริษัทหลักทรัพย์ ฟิลลิป (ประเทศไทย ) กล่าวว่า ตลาดหุ้นไทยปรับตัวลง เนื่องจากได้รับปัจจัยลบจากต่างประเทศ ซึ่งเป็นผลเลือกตั้งประเทศอิตาลี ทำให้สถานการณ์ตลาดหุ้นทั่วโลกและตลาดหุ้นยุโรป ไม่ดี และคืนวันนี้ ให้จับตาคำแถลงของนายเบน เบอร์นันเก้ ประธานธนาคารกลางสหรัฐ (เฟด ) ต่อท่าทีของมาตรการสภาพคล่อง ( QE 3 ) ซึ่งก่อนหน้านี้ QE 3 เป็นปัจจัยเรื่องสภาพคล่องที่ทำให้ตลาดหุ้นทั่วโลก ปรับตัวขึ้น 
สำหรับทิศทางตลาดวันพรุ่งนี้ ( 27 ก.พ. ) ปัญหายุโรปยังสร้างความกังวลให้กับตลาดหุ้นโลก สำหรับดัชนีหุ้นไทย ดัชนีมีแนวรับ 1,520 จุด ซึ่งเป็นแนวรับสำคัญ หากไม่หลุดยังเก็งกำไรได้ แต่ถ้าหลุดให้ทยอยปรับพอร์ทลงทุน เพราะดัชนีจะมีแนวรับต่อไป 1,490 จุด